stanford-oval/wikipedia huggingface dataset:
Friedrichstraßen rautatieasema

Maanpäälliset asemalaiturit
U6:n maanalainen asema
Friedrichstraßen rautatieasema on tärkeä solmukohta Berliinin S-Bahn-, U-Bahn- ja Regionalbahn-verkostolla. Se sijaitsee Friedrichstraßella Berliinin itäisessä eli historiallisessa keskustassa Mitten kaupunginosassa. Vuonna 2006 se oli Berliinin Regionalbahn-asemista vilkkain. Myös monet bussi- ja raitiovaunulinjat palvelevat Friedrichstraßen asemaa. Sen sijaan kaukojunat eivät asemalla pysähdy.
Friedrichstraßen rautatieasema sijaitsee paikassa, jossa keskustan läpi itä-länsi-suunnassa kulkeva korkorata (Stadtbahn), pohjois-etelä-suunnassa kulkeva tunnelirata (Nord-Süd-Tunnel) ja U-Bahn-linjan U6 tunnelirata risteävät. Asemakompleksi koostuu useasta eri osasta: Stadtbahniin kuuluva maanpäällinen, lasikatolla katettu asemahalli sijaitsee Friedrichstraßen ylittävällä sillalla. Sillä on kolme laituria (kuusi laituriraidetta), joilla pysähtyvät S-Bahnin linjat S3, S5, S7 ja S9 useampi Regionalbahn-linja. Nord-Süd-Tunneliin kuuluva asema sijaitsee maan alla ja sillä on yksi laituri (kaksi laituriraidetta), joilla pysähtyvät S-Bahnin linjat S1, S2, S25 ja S26. Lisäksi U6:lla on oma maanalainen laiturinsa.
Asemaa alettiin rakentaa vuonna 1878. Saksojen jaon aikana Friedrichstraßen aseman maanalaiset osat olivat ainoa Itä-Berliinin puolella sijaitseva asema, jolla Länsi-Berliinin S-Bahn- ja U-Bahn-junat pysähtyivät. Asemalla Länsi-Berliinin asukkailla oli mahdollisuus vaihtaa läntisten linjojen välillä, tehdä verottomia ostoksia Itä-Saksan ylläpitämässä Intershop-kioskissa sekä siirtyä rajanylityspaikan kautta Itä-Berliiniin. Itä-Berliinin asukkailta aseman nämä osat oli suljettu.
Aiheesta muualla

Kuvia tai muita tiedostoja aiheesta Bahnhof Berlin Friedrichstraße Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Berlin Friedrichstraße station
Asema 1950-luvulla, ennen muurin rakentamista.
Kuva samasta paikasta vuonna 1967.
Rakennus, jossa tarkastettiin DDR:stä pois pyrkivät. Koska oven edessä vartija erotteli ylityskelpoiset muista, jätettiin monet surulliset jäähyväiset oven edessä ja sitä myöten rakennusta alettiin kutsua nimellä Tränenpalast, kyynelten palatsi.
Takaisin Itä-Saksaan palaavia ihmisiä muurin murtumisen jälkeen vuonna 1989.
Kyynelten palatsi vuonna 1990.
Käännös suomeksi
Garewal Singh

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Berliini 1936 | joukkuekilpailu |  |
Gurcharan Singh Grewal (4. toukokuuta 1911 Intia – 7. helmikuuta 1949) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Gareth Yuen

| Gareth Yuen> Henkilötiedot |
| --- | --- |
Syntynyt: 24. maaliskuuta 1978 (ikä 46)
Ammatti:  näyttelijä
Näyttelijä
Aktiivisena:  1993–
Merkittävät roolit:  Dax Lo (Power Rangers: Operation Overdrive)
Aiheesta muualla
IMDb 
Gareth Yuen (s. 24. maaliskuuta 1978) on australialainen näyttelijä, joka tunnetaan parhaiten Dax Lon roolista televisiosarjassa Power Rangers: Operation Overdrive. Yuen aloitti näyttelemisen 1990-luvun alussa ja on esiintynyt useimmiten televisiosarjoissa, kuten Sky Trackers, Head Start, Ponderosa ja City Homicide.
Fernando de Rojas

Fernando de Rojas. (Tuntemattoman taiteilijan maalaama muotokuva, 1530-luku.)
Fernando de Rojas (k. huhtikuussa 1541, Talavera de la Reina, Toledo) oli espanjalainen kirjailija. Hänet tunnetaan tiettävästi ainoaksi jääneestä teoksestaan Celestina, jonka varhaisin versio julkaistiin vuonna 1499. Teosta pidetään usein espanjalaisen keskiajan viimeisenä ja renessanssin varhaisimpana teoksena. Celestinaan viitataan usein professori Marcelino Menéndez Pelayon sanoin merkittävimpänä espanjalaisena teoksena heti Don Quijoten jälkeen. Eurooppalaisesta kirjallisuudesta puhuttaessa se on toistuvasti rinnastettu muun muassa Shakespearen näytelmätuotantoon.
Aiheesta muualla

Kuvia tai muita tiedostoja aiheesta La Celestina Wikimedia Commonsissa
Kuvia tai muita tiedostoja aiheesta Fernando de Rojas Wikimedia Commonsissa
Celestina Gutenberg-projektissa (espanjaksi)
Comedia de Calisto y Melibea. "Celestinan" varhaisin tunnettu painos vuodelta 1499.
Tragicomedia de Calisto y Melibea. "Celestinan" painos vuodelta 1507.
Godfather (drinkki)

Godfather
Godfather on viskistä ja mantelilikööristä valmistettava makeahko drinkki. Se tarjoillaan tavallisesti old fashioned -lasissa jäiden kanssa.
Ainesosat

1 cl viskiä
1 cl mantelilikööriä
Guinea-Bissaun kielet

| Guinea-Bissaun kielet |
| --- | --- |
 Kriolinkielisiä julisteita
Viralliset:  portugali
Tunnustetut:  badyara, banyum, balantakielet, bassari, bayot, biafada, bijago, fulani, jola-felupe, jola-fonyi, kasanga, kobiana, mandinka, manjak, mankanya, sua, nalu, papel, soninke
Arkikieli:  Guinea-Bissaun kreoli
Vieraat kielet:  ranska, englanti
Viittomakieli:  guineabissaulainen viittomakieli
Näppäimistöasettelu:  QWERTY 
Vaikka Guinea-Bissau on pieni maa, siellä on useita eri etnisiä ryhmiä, jotka puhuvat omia kieliään. Ainoa virallinen kieli on siirtomaa-ajalta periytyvä portugali, jota puhutaan pääasiassa toisena kielenä. Äidinkielisiä puhujia on vähän, ja käyttö rajoittuu älyllisen ja poliittisen eliitin piiriin. Se on kuitenkin hallituksen ja kansallisen viestinnän sekä koulutuksen pääasiallinen kieli. Kaikkiaan vain 14 prosenttia asukkaista puhuu tavallista portugalia, kun taas portugalipohjaista Guinea-Bissaun kreolia eli kriolia, joka on käytännössä maan lingua franca, osaa 44 prosenttia väestöstä. Kreolin käyttöala laajenee edelleen, mutta myös dekreolisaatiota tapahtuu.
Guinea-Bissaun maaseudun asukkaat puhuvat omia afrikkalaisia kieliään, joista tärkeimpiä ovat 16 prosentin puhuma fulani, 14 prosentin puhuma balanta, seitsemän prosentin mandinka, viiden prosentin manjak, kolmen prosentin papel ja prosentin felupe. Monet puhuvat useampaa kuin yhtä kieltä, eikä alkuperäisiä afrikkalaisia kieliä syrjitä niiden alhaisemmasta asemasta huolimatta.
Ranskaa opetetaan Guinea-Bissaussa vieraana kielenä kouluissa, koska kaikki naapurimaat ovat ranskankielisiä. Guinea-Bissau on myös La Francophonien täysjäsen.
Käännös suomeksi
Gloucesterin piirikunta (Virginia)

Gloucesterin piirikunta (engl. Gloucester County) on Yhdysvaltojen Virginian osavaltiossa sijaitseva piirikunta. Sen väkiluku oli 37 348 vuonna 2019. Piirikunnan hallintokeskus on Gloucester Courthousen kunta. Piirikunta perustettiin vuonna 1651.
Aiheesta muualla

Kuvia tai muita tiedostoja aiheesta Gloucesterin piirikunta (Virginia) Wikimedia Commonsissa
Goran Vlaović

| Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Maa:   Kroatia> Miesten jalkapallo. |
| --- | --- | --- | --- |
|  Pronssia | Ranska 1998 |  |  |
Goran Vlaović (s. 7. elokuuta 1972 Nova Gradiška, Kroatian ST, Jugoslavian SLT) on kroatialainen uransa lopettanut jalkapalloilija. Pelipaikaltaan hän oli hyökkääjä.
Vlaović edusti urallaan kroatialaisia Osijekia ja Dinamo Zagrebia, italialaista Padovaa, espanjalaista Valenciaa ja kreikkalaista Panathinaikosia. Hän voitti seurajoukkuetasolla Dinamo Zagrebissa Kroatian-mestaruuden kaudella 1992–1993 ja Kroatian cupin seuraavalla kaudella, Valenciassa Copa del Reyn kaudella 1998–1999 ja Panathinaikosissa sekä Kreikan Superliigan että Kreikan cupin kaudella 2003–2004.
Kroatian maajoukkueessa Vlaović pelasi 53 maaottelua ja teki 15 maalia vuosina 1992–2002. Hän saavutti pronssia MM-kilpailuissa 1998 ja oli mukana myös EM-kilpailuissa 1996 ja MM-kilpailuissa 2002. MM-tasolla Vlaović pelasi vuoden 1998 turnauksessa seitsemän ottelua ja teki yhden maalin, mutta vuoden 2002 turnauksessa hän ei pelannut otteluakaan.
Fårupin kesäpuisto

Lynet-vuoristorata Fårupin kesäpuistossa.
Fårupin kesäpuisto (tansk. Fårup Sommerland) on Tanskan Pohjois-Jyllannissa sijaitseva huvipuisto ja vesipuisto. Puisto avattiin 21. kesäkuuta 1975, ja siellä kävi lähes 600 000 vierasta kesäkaudella 2009.
Historia

Ålborgilainen Kragelundin liikemiesperhe sai ajatuksen huvipuiston perustamisesta 1970-luvun alussa. Perhematkailu oli kasvavassa suosiossa Yhdysvalloissa, ja Anders Kragelund sai ajatuksen kokeilla perhematkailuun suuntautunutta huvipuistoa myös Tanskassa. Paikaksi valittiin Fårup Saltumin ja Blokhusin kylien välissä Pohjois-Jyllannissa.
Huvipuiston rakentaminen aloitettiin vuonna 1974, ja se avattiin 21. kesäkuuta 1975. Puistoon oli sijoitettu trampoliineja, kanootteja ja hiekkalaatikkoja, ja siellä pystyi harrastamaan ratsastusta. Sisäänpääsymaksun suorittaja sai käyttää puistoa vapaasti. Myös alueen luonnon hyödyntäminen sai tärkeän osan kokonaiskonseptia. Avajaisvuonna puistossa oli 40 000 kävijää. Vuoteen 1977 mennessä vuotuinen kävijämäärä oli kasvanut 150 000:een. Puisto osti laajetessaan lisää tilaa naapurimaanomistajilta.
Vuonna 1983 puistoon avattiin maan suurin vesiliukumäki ja vierailijamäärä oli kasvanut 350 000:een. Myöhemmin kävijämäärät vaihtelivat paljonkin riippuen sääolosuhteista. Vuonna 1988 kävijämäärä oli pohjalukemissa, etenkin koska Tanskaan oli avattu 11 "kesäpuistoa". Yritys kehitti kuitenkin uusia vetonauloja, ja sen vesipuisto avattiin vuonna 1989. Vuonna 1992 puiston uusi kävijäennätys oli 458 000.
Huvipuistoon rakennettiin vuonna 2004 puinen vuoristorata - edellinen puuvuoristorata Tanskaan oli rakennettu 72 vuotta aikaisemmin. Falken-vuoristoradalla noustaan 20 metrin korkeuteen, ja sen huippunopeus on 75 km/h, joten siitä tuli Tanskan suurin ja nopein puurakenteinen vuoristorata. Rata valittiin myös saksalaisen Kirmes-vapaa-aikalehden arvosteluissa vuoden uutuudeksi samana vuonna. Vuoden kävijäennätys oli 551 837. Seuraavan vuoden kävijäennätys oli 557 345, mutta märkä vuosi 2007 pudotti kävijämäärän 525 501:een.
Vuonna 2008 huvipuistoon tuli uusi vuoristorata, Lynet, joka kiihdyttää 0–80 km/h kahdessa sekunnissa. Ennätyksellinen 35 miljoonan kruunun investointi nosti kävijämäärät uuteen ennätykseen, 578 586:een. Kirmes-lehti valitsi Lynetin Euroopan kolmen parhaan huvipuistouutuuden joukkoon samana vuonna. Vuonna 2009 kävijämäärät kasvoivat edelleen 586 191:een.
Aiheesta muualla

Fårupin kesäpuiston sivusto
George Phillips Bond

| George Phillips Bond> Henkilötiedot |
| --- | --- |
Syntynyt: 20. toukokuuta 1825 Dorchester, Massachusetts, Yhdysvallat
Kuollut: 17. helmikuuta 1865 (39 vuotta) Cambridge, Massachusetts
Koulutus ja ura
   
Georg Phillips Bond (20. toukokuuta 1825 Dorchester, Massachusetts, Yhdysvallat – 17. helmikuuta 1865 Cambridge, Massachusetts) oli yhdysvaltalainen tähtitieteilijä, jota on kutsuttu tähtivalokuvauksen isäksi. Hän oli tähtitieteilijä William Cranch Bondin poika.
Elämä ja ura

Hänen isänsä oli Harvardin observatorion ensimmäinen johtaja. Bond työskenteli läheisessä yhteistyössä isänsä kanssa aurinkokunnan tutkimuksissa ja tähtivalokuvauksen kehittämisessä. Kaksikymmentäkolmen vuoden ikäisenä hän avusti Saturnuksen havainnoissa, jotka johtivat Hyperion-kuun löytämiseen. Kaksi vuotta myöhemmin hän löysi Saturnuksen C-renkaan. Vuonna 1850 he ottivat ensimmäiset hyvälaatuiset valokuvat Kuusta, ja sen jälkeen he ottivat ensimmäisen valokuvan tähdestä (Vega). Bond itse tutki Auringon, Kuun ja Jupiterin kirkkauksien vertailua, jonka ansiosta Bondin albedo on nimetty hänen mukaansa. Hän laati merkittävän raportin Donatin komeetasta vuonna 1858. Se sai laajaa suosiota ja toi hänelle vuonna 1865 Royal Astronomical Societyn kultamitalin.
Bond nousi Harvardin observatorion johtajaksi, kun hänen isänsä kuoli vuonna 1859. Valinta ei kuitenkaan ollut kiistaton, sillä myös tähtitieteilijä Benjamin Peirce tavoitteli johtajan paikkaa. Tästä seurannut vastakkainasettelu Peircen ja hänen kannattajien kanssa haittasi Bondin uraa, eikä Bondia valittu National Academy of Sciences -tiedeyhteisöön kun se perustettiin vuonna 1863. Bond kuoli tuberkuloosiin 39-vuotiaana.
Fårösund

| Fårösund |
| --- | --- |
 Katunäkymää Fårösundissa.
 Fårösund
 Koordinaatit: 57°51′35″N, 19°3′22″E 
Valtio:   Ruotsi
Lääni:  Gotlannin lääni
Maakunta:  Gotlanti
Kunta:  Gotlannin kunta
Pinta-ala:  
 – Maa:  2,89 km²
Väkiluku:  816
 – Väestötiheys:  282,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Fårösundin taajama vuoden 1990 rajauksen mukaan.
Fårösund on taajama Gotlannin saaren pohjoisosassa Ruotsissa. Se sijaitsee Gotlannin läänissä, Gotlannin maakunnassa ja Gotlannin kunnassa, jotka ovat alueeltaan samoja. Vuoden 2010 lopussa taajamassa oli 816 asukasta.
Fårösundissa sijaitsevat Ruotsin merivoimien tukikohta ja Gotlands folkhögskola -oppilaitoksen toimipiste. Fårösundista kulkee lauttoja Fårön saarelle.
Fårösund on myös entinen kunta, johon kuului laajoja maaseutualueita taajaman lisäksi. Se muodostettiin vuoden 1952 kuntauudistuksessa yhdistämällä aiemmat Bungen, Fleringen, Fårön ja Ruten kunnat. Vuonna 1971 Fårösundin kunnasta tuli osa nykyistä Gotlannin kuntaa.
Väestönkehitys

| Fårösundin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 210 | 1 210 |
| 1965 | 1965 |    | 1 188 | 1 188 |
| 1970 | 1970 |    | 1 058 | 1 058 |
| 1975 | 1975 |    | 1 063 | 1 063 |
| 1980 | 1980 |    | 1 007 | 1 007 |
| 1990 | 1990 |    | 925 | 925 |
| 1995 | 1995 |    | 881 | 881 |
| 2000 | 2000 |    | 816 | 816 |
| 2005 | 2005 |    | 862 | 862 |
| 2010 | 2010 |    | 816 | 816 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Fårösund Wikimedia Commonsissa
Gotland.net (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Fårösunds landskommun – Kuntajaon kehitys on käännöstä.
Käännös suomeksi
George Perry

George Perry oli englantilainen eläintieteilijä, jonka erikoisalana olivat nilviäiset.
Perryn henkilöhistoriasta tiedetään hyvin vähän. Hänen oletetaan syntyneen vuonna 1771. Hän asui Lontoossa tai sen lähistöllä.
Perry julkaisi Arcana; or the museum of natural history: nimistä kuukausittaista eläintieteellistä sarjaa tammikuusta 1810 syyskuuhun 1811. Sarjassa julkaistiin kirjoituksia muun muassa linnuista, nisäkkäistä, kaloista, matelijoista ja hyönteisistä. Vuonna 1811 Perry julkaisi tunnetumman teoksensa, Conchology, or the natural history of shells: containing a new arrangement of the genera and species, illustrated by coloured engravings executed from the natural specimens, and including the latest discoveries. Teoksessa hän esittelee nilviäislajeja 61:llä käsin väritetyllä, akvatintamenetelmällä painetulla foliokokoisella sivulla. Tekstiä on vain nelisivuisessa johdannossa ja teoksen lopussa olevassa sisällysluettelossa.
Arcanassaan Perry nimesi uuden lintulajin, australiankurjen (Grus rubicunda).
Aiheesta muualla

Kuvia tai muita tiedostoja aiheesta George Perry Wikimedia Commonsissa
George Tooker

George Tooker ja George W. Bush.
George Clair Tooker, Jr. (5. elokuuta 1920 – 27. maaliskuuta 2011) oli yhdysvaltalainen taidemaalari. Hän oli yhdysvaltalaisen maagis-realistisen kuvataiteen keskeisiä nimiä.
Tooker opiskeli englanninkielistä kirjallisuutta Harvardin yliopistossa ja sai vapautuksen Yhdysvaltain merijalkaväestä terveyssyistä. Hän aloitti vuonna 1943 kuvataideopinnot Art Students League of New Yorkissa.
Tooker asui Vermontissa. Hän oli vuodesta 1983 American Academy of Arts and Lettersin jäsen. Hänen tunnetuimpia töitään ovat Subway (1950; Whitney Museum of American Art, New York) ja Government Bureau (1956; Metropolitam Museum of Art). Hän kasvoi episkopaalisessa perheessä mutta kääntyi katolisuuteen.
Gandhi

Gandhi voi tarkoittaa seuraavia:
Henkilöitä

Anand Gandhi (s. 1980), intialainen elokuvaohjaaja- ja tuottaja
Ela Gandhi (s. 1940), eteläafrikkalainen rauhanaktivisti ja poliitikko, Mahatma Gandhin pojantytär
Gopalkrishna Gandhi (s. 1945), intialainen diplomaatti ja poliitikko, Mahatma Gandhin pojanpoika
Indira Gandhi (1917–1984), Intian pääministeri 1966–1977 ja 1980–1984
Kasturba Gandhi (1869–1944), intialainen kansalaisoikeus- ja itsenäisyysaktivisti, Mahatma Gandhin puoliso
Mahatma Gandhi, Mohandas Gandhi (1869–1948), Intian itsenäisyysliikkeen johtaja, väkivallattoman vastarinnan (satyagraha) kehittäjä
Maneka Gandhi (s. 1956), intialainen poliitikko, Sanjay Gandhin puoliso
Priyanka Gandhi (s. 1972), intialainen poliitikko, Sonia ja Rajiv Gandhin tytär
Rahul Gandhi (s. 1970), intialainen poliitikko, Sonia ja Rajiv Gandhin poika
Rajiv Gandhi (1944–1991), Intian pääministeri 1984–1989
Rajmohan Gandhi (s. 1935), intialainen historioitsija, professori ja poliitikko, Mahatma Gandhin pojanpoika
Ramchandra Gandhi (1937–2007), intialainen filosofi ja kirjailija
Sanjay Gandhi (1946–1980), intialainen poliitikko, Indira Gandhin poika
Sonia Gandhi (s. 1946), intialainen poliitikko, Rajiv Gandhin leski
Varun Gandhi (s. 1980), intialainen poliitikko, Sanjay Gandhin poika
Vikram Gandhi (s. 1978), intialais-yhdysvaltalainen dokumenttiohjaaja
Muita merkityksiä

Gandhi, elokuva, joka kertoo Mahatma Gandhista.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Glow (kappale)

| ”Glow” Ella Henderson |
| --- | --- | --- |

Singlen tiedot
 Albumilta: Chapter One
 Julkaistu: 14. syyskuuta 2014
 Formaatti: digitaalinen
 Tekijä(t): Camille Purcell, Steve Mac
 Tuottaja(t): Mac
 Tyylilaji: pop
 Kesto: 03.52
 Levy-yhtiö: Syco Music
Ella Hendersonin muut singlet
| ”Ghost” 2014 | ”Glow” 2014 |   |
Glow on englantilaisen laulaja-lauluntekijä Ella Hendersonin kappale, joka julkaistaan 14. syyskuuta 2014 artistin esikoisalbumin, Chapter One, toisena singlenä. Itse albumi julkaistaan viikkoa myöhemmin, 22. syyskuuta. Kappaleen kirjoittivat Camille Purcell ja Steve Mac.
Ennen singlen julkistusta Henderson sanoi sen varmasti yllättävän monet ihmiset, koska sen tyyppistä musiikkia kukaan ei häneltä odota. Kappaleen virallinen musiikkivideo julkaistiin YouTubessa 12. elokuuta 2014.
Kappaleet

| Digitaalinen lataus |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Glow | 3.52 |  |  |  |  |  |  |  |
Aiheesta muualla

Kappaleen virallinen musiikkivideo YouTubessa
George Tupou I

George Tupou I
George Tupou I (n. 1797 – 18. helmikuuta 1893) oli Tongan ensimmäinen kuningas.
George Tupou I:n tarkasta syntymäajasta tai -paikasta ei ole selvyyttä. Hän nousi vähitellen Haʻapailla johtavaan asemaan ja hallitsi koko Tongaa vuodesta 1845 kuolemaansa.
George Tupou I teki hallituksensa pääkaupungiksi Nukuʻalofan. Vuoden 1875 perustuslain myötä Tongasta tuli virallisesti kuningaskunta ja Tupousta sen ensimmäinen kuningas. Tällöin hallitsija myös otti käyttöönsä nimen, jolla hänet nykyään tunnetaan.
George Tupou I kuoli vuonna 1893 Tongatapun saarella, jolloin hänen seuraajakseen nousi lapsenlapsi George Tupou II.
George Tupou V:n kuninkaallisen perheen ritarikunta

George Tupou V:n kuninkaallisen perheen ritarikunta (engl. King George Tupou V Royal Family Order, tongaksi Ko e Fakalangilangi Fale 'Alo 'o Kingi Sia'osi Tupou V) on tongalainen ritarikunta. Se perustettiin vuonna 2008 kuningas George Tupou V:n käskystä ja sitä myönnetään tongalaisille ja ulkomaalaisille aatelisnaisille.
Ritarikunnassa on vain yksi luokka:
ritarikunnan nauha
Grosssiedlung Siemensstadt

Asuintaloja Mäckeritzstrassella Ringsiedlungin alueella.
Grosssiedlung Siemensstadt eli Ringsiedlung on Berliinin Siemensstadtin kaupunginosassa sijaitseva asuinalue.
Asuinalueen rakennutti Siemens-yhtiö tehdasalueensa viereen vuosina 1929–1934. Alueen suunnittelu annettiin laajalle arkkitehtiryhmälle. Alueen lopulliset suunnitelmat laativat Martin Wagner ja Hans Scharoun vuosina 1929–1932. Rakennusten suunnittelijoina toimivat Scharoun, Walter Gropius, Otto Bartning, Fred Forbat, Hugo Häring ja Paul Rudolf Henning. Heistä kaikki paitsi Forbat ja Henning kuuluivat vuonna 1926 perustettuun Der Ring -nimiseen arkkitehtiyhdistykseen, joten suunniteltu alue sai lempinimen Ringsiedlung. Ringsiedlung käsittää puistojen ympäröimiä pääosin neli- ja viisikerroksisia kerrostaloja. Alueen suunnittelussa sovellettiin monia uusia menettelytapoja. Useat taloista on suunnattu etelään, jotta asuntoihin tulisi mahdollisimman paljon auringonvaloa. Jotkin Scharounin suunnittelemista taloista sisältävät pyöristettyjä kulmia ja pyöreitä ikkunoita laivamaiseen tyyliin. Alueen pinta-ala on 19,3 hehtaaria ja siellä on 1 370 asuntoa. Asukkaita on nykyään noin 2 800. Ringsiedlung toimi varsinkin toisen maailmansodan jälkeen monien muiden asuntorakentamishankkeiden esikuvana.
Ringsiedlung julistettiin 7. heinäkuuta 2008 yhdessä eräiden muiden Suur-Berliinin asuinalueiden kanssa UNESCOn maailmanperintökohteeksi. Ne muodostavat kohteen nimeltä Berliinin modernistiset asuinalueet.
Aiheesta muualla

Kuvia tai muita tiedostoja aiheesta Grosssiedlung Siemensstadt Wikimedia Commonsissa
Goranboy

| Goranboy |
| --- | --- |
 Goranboy
 Koordinaatit: 40°36′37″N, 46°47′23″E 
Valtio:  Azerbaidžan
Piiri:  Goranboy
Kaupungiksi:  1966
Väkiluku (2010):  8 000
Infobox OKVirheellinen NIMI-arvo: 
Goranboy (ven. Геранбой, Geranboi) on kaupunki Azerbaidžanissa. Se sijaitsee maan keskiosan tasankoseudulla 317 kilometriä Bakusta länteen. Kaupunki on Goranboyn piirin keskus. Sen ohi kulkee Bakusta Tbilisiin johtava rautatie sekä M1-valtatie. Asukkaita on 8 000 henkeä (vuonna 2010).
Kaupunki on perustettu vuonna 1966. Vuoteen 1991 saakka sen nimenä oli Qasım İsmayılov (ven. Касум-Исмаилов, Kasum-Ismailov) samannimisen bolševikkivallankumouksellisen mukaan. Goranboy on maatalousalueen keskus, jossa on lähinnä jalostusteollisuutta.
Aiheesta muualla

Azerb.com: Goranboy (englanniksi)
Goranboyn piirin sivusto (azeriksi)
Goranit

Goran alue.
Goranit on pieni eteläslaaveihin kuuluva  etninen ryhmä, jonka jäseniä elää entisen Jugoslavian alueella, lähinnä Goran alueella Kosovossa, Pohjois-Makedoniassa sekä Albaniassa. Goranit kutsuvat äidinkieltään nimellä našinski tai gorani, ja se on jonkinlaista torlakin murretta. Viimeisessä Jugoslavian väestönlaskennassa vuonna 1991 Goran alueen ihmisistä 58 prosenttia ilmoitti puhuvansa gorania äidinkielenään.
Goranit olivat aluksi ortodoksikristittyjä, mutta kääntyivät islaminuskoon osmanien hallinnon aikana. 
Goraneita arvioidaan olevan jäljellä 10 000–15 000 henkeä.
Aiheesta muualla

Wikimedia Commonsissa on kuvia tai muita tiedostoja aiheesta .
Huovinen, K.: ”Vanhat vihat” ja Kosovon eri yhteisöiden olot (myös suomenk. nimen ja vähemmistöaseman lähde)  2005. Työväen akatemia. Arkistoitu 7.3.2016. Viitattu 7.6.2008.